CELEX: C2006/048/78
Language: fi
Date: 2006-02-25 00:00:00
Title: Asia T-445/05: Kanne  19.12.2005  — Associazione italiana del risparmio gestito ja Fineco Asset Management v. komissio

25.2.2006   
            
            
               FI
            
            
               Euroopan unionin virallinen lehti
            
            
               C 48/41
            
         Kanne 19.12.2005 — Associazione italiana del risparmio gestito ja Fineco Asset Management v. komissio
   (Asia T-445/05)
   (2006/C 48/78)
   Oikeudenkäyntikieli: italia
   Asianosaiset
   
      Kantajat: Associazione italiana del risparmio gestito ja Fineco Asset Management (Italia) (edustajat: asianajajat Gabriele Escalar ja Giuseppe Maria Cipolla)
   
      Vastaaja: Euroopan yhteisöjen komissio
   Vaatimukset
   
               —
            
            
               Menettelyn C-19/2004 (ex NN 163/03) päätteeksi 6.9.2005 tehty komission päätös C(2005) 3302 on kumottava;
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Esillä oleva kanne koskee samaa päätöstä, joka on riitautettu asiassa T-424/05, Italian tasavalta vastaan komissio (1).
   Kantajat esittävät vaatimustensa tueksi seuraavaa:
   
               —
            
            
               Kanteen kohteena oleva päätös on puutteellinen ja ristiriitainen ensinnäkin valikoivan taloudellisen etuuden olemassaolon osalta, siltä osin kuin päätöksen sanamuodon perusteella on vaikeata käsittää, mikä on sellainen taloudellinen etuus, joka riidanalaisilla verotoimilla myönnetään ja ketkä olisivat tällaisen etuuden saajia. Toiseksi myös päätöksen perustelut ovat puutteellisia sellaisen mahdollisen kilpailun vääristymisen osalta, jolla olisi vaikutuksia yhteisön väliseen kauppaan.
            
         
               —
            
            
               EY:n perustamissopimuksen 87 artiklan 1 kohdan rikkominen, siltä osin kuin sen veron, jota sovelletaan pienten ja keskisuurten yhtiöiden osakkeisiin erikoistuneiden, irtaimen omaisuuden kollektiivista sijoitusrahastotoimintaa harjoittavien laitosten tuottoihin, alentaminen ei muodosta valtiontukea. Kantajat toteavat erityisesti tämän osalta, että kyseisen veron alentamisesta aiheutuu taloudellista etua kaikille osallistujille, mutta ei valikoivasti varainhoitolaitoksille. Kaikki Italiassa ja yhteisössä toimivat varainhoitolaitokset voivat nimittäin hallinnoida sijoitusrahastoja, jotka ovat erikoistuneet pieniin ja keskisuuriin yhtiöihin, ja kaikki Italiassa ja yhteisössä toimivat SICAV-rahastot voivat toimia pieniin ja keskisuuriin yhtiöihin erikoistuneiden SICAV-rahastojen muodossa. Toisaalta vaikka riidanalaiset toimet muodostaisivatkin taloudellisen etuuden varainhoitolaitoksille, kyseessä ei kuitenkaan ole valtiontuki, koska sijoitusrahastot muodostuvat yksityisistä varallisuusmassoista eikä niillä ole itsenäistä oikeushenkilöllisyyttä, niillä ei ole omia hallintoelimiä, eivätkä ne tavoittele voittoa, koska niiltä puuttuvat elimet, jotka ilmaisisivat tällaisia tavoitteita. Lopuksi ne toteavat, että riidanalaiset verotoimet eivät muodosta taloudellisia etuuksia, jotka olisi suunnattu valikoivasti kyseisille pienille tai keskisuurille yrityksille.
            
         Kantajat toteavat toissijaisesti seuraavaa:
   
               —
            
            
               on katsottava, että kyseiset verotoimet soveltuvat yhteismarkkinoille perustamissopimuksen 87 artiklan 2 kohdan a alakohdan nojalla; ja
            
         
               —
            
            
               riidanalainen päätös on 22.3.1999 annetun neuvoston asetuksen N:o 659/1999 vastainen, koska siinä määrätään takaisinperimisestä yhtiömuodossa toimivien sijoitusrahastojen sekä sopimusmuotoisia sijoitusrahastoja hoitavien yritysten osalta.
            
         
      (1)  Ei vielä julkaistu EUVL:ssä.